ФК Узда

«Узда» — беларускі футбольны клуб з горада Узда. У 2021—2022 гадах выступаў у Другой лізе чэмпіянату Беларусі.

 Гісторыя 
У 2000-я каманда выступала ў чэмпіянаце вобласці пад назвай «Аўтамабіліст», займала месца ў асноўным у сярэдзіне турнірнай табліцы. У 2011 годзе, пасля гадавой адсутнасці, каманда вярнулася ў чэмпіянат вобласці пад назвай «Беліта-Вітэкс». Дзякуючы спонсарству аднайменнага прадпрыемства, каманда ў 2012 і 2013 гадах стала чэмпіёнам Мінскай вобласці, а ў 2014 годзе заявілася ў Другую лігу чэмпіянату Беларусі. Склад каманды быў укамплектаваны ў асноўным вопытнымі ігракамі, яна амаль не мела мясцовых выхаванцаўТемная лошадка из глубинки . «Беліта-Вітэкс» доўгі час змагалася за выхад у Першую лігу, аднак скончыла сезон на 4-м месцы.

У 2015 годзе, нягледзячы на прапанову атрымаць месца ў Першай лізе замест «Мінска-2», які спыніў існаванне, каманда засталася ў Другой лізе і паставіла сабе мэты выйграць турнір. У чэрвені 2015 года, пасля спынення супрацоўніцтва з кампаніяй «Беліта-Вітэкс», каманда атрымала назву «Узда»Компания «Белита-Витэкс» и футбольный клуб из Узды окончательно прекратили сотрудничество. Па выніках сезона 2015 «Узда», якая доўгі час была лідарам, заняла другое месца і атрымала права на ўдзел у Першай лізе.

У пачатку 2016 года ўдзел «Узды» ў Першай лізе доўгі час быў пад пытаннем, бо камандзе трэба было знайсці значныя сродкі для выступлення. У сакавіку каманда абвясціла аб тым, што выступіць у Першай лізе«Узда»: «Клуб выступит в первой лиге, Лаврик возглавит команду» , аднак у выніку не была дапушчана з-за невыканання патрабаванняў па інфраструктуры стадыёна, і пазней адмовілася і ад удзелу ў Другой лізе«Узда» и «Джус-Руденск», подав заявку на участие во второй лиге, в итоге отказались Гендиректор «Узды»: «Отказ от второй лиги? Делать шаг назад — это деградация. В первую лигу нас не пустили из-за стадиона» . У маі было абвешчана, што каманда ў новым складзе выступіць у чэмпіянаце Мінскай вобласці, дзе ў 2016 годзе яна заняла 9-е месца з 12.

У красавіку 2017 года стала вядома пра вяртанне «Узды» ў склад удзельнікаў Другой лігіВторая лига Беларусь. Турнир пройдет с 22 апреля по 28 октября, участие примут 14 команд . Сезон 2017 каманда скончыла на 9 месцы, у наступным сезоне наблізілася да лідараў, аднак не змагла змагацца за выхад у Першую лігу, скончыўшы сезон на пятым радку табліцы. У сезоне 2019 «Узда» выступала нестабільна — часам набірала ачкі з лідарамі, але пры гэтым магла саступаць аўтсайдарам; у выніку каманда заняла сёмае месца.

У лютым 2020 года «Узда» адмовілася ад удзелу ў Другой лізе ў новым сезонеУже 23 команды готовы играть во второй лиге чемпионата 2020  і правяла яго ў чэмпіянаце Мінскай вобласці. У 2021 годзе ў выніку аб’яднання Другой лігі з чэмпіянатамі абласцей «Узда» зноў далучылася да Другой лігі, дзе здолела выйсці ў плэй-оф і саступіла там у 1/8 фіналу «Маларыце» (0:2, 1:5). У 2022 годзе каманда ўжо выступала значна горш, была аўтсайдарам дывізіёна Мінскай вобласці.

У сакавіку 2023 года стала вядома, што «Узда» не згуляе ў Другой лізе ў сезоне 2023.

 Папярэднія назвы 
 да 2009: «Аўтамабіліст»
 2011—2015: «Беліта-Вітэкс»
 з 2015: «Узда»

 Эмблемы 

 Стадыён 
Гульні праводзіць на гарадскім стадыёне Узды, а некаторыя матчы на стадыёне «Беліта-Вітэкс» у вёсцы Цеплень.

 Дасягненні 
 Найлепшае дасягненне ў Другой лізе чэмпіянату Беларусі — 2 месца (2015)
 Чэмпіён Мінскай вобласці (3): 2012, 2013.

 Статыстыка выступленняў 

 Чэмпіянат і Кубак Беларусі 
СезонЛігаГалыАчкіКубакЗаўвагі 2002  Чэмпіянат Мінскай вобласці (Д4)  7  20  7  3  10  27–40  24   2003  Чэмпіянат Мінскай вобласці (Д4)  6  18  8  2  8  43–36  26   2004  Чэмпіянат Мінскай вобласці (Д4)  5  24  11  5  8  58–48  38   2005  Чэмпіянат Мінскай вобласці (Д4)  5  22  11  2  9  49–32  35   2006  Чэмпіянат Мінскай вобласці (Д4), група А  2  14  7  4  3  42–30  25   Фінальны этап  2  14  7  3  4  37–27  24  2007  Чэмпіянат Мінскай вобласці (Д4), група Б  5  18  10  2  6  45–32  32   Фінальны этап  10  20  12  2  6  59–46  38  2009  Чэмпіянат Мінскай вобласці (Д4)  8  26  11  3  12  51–53  36   2011  Чэмпіянат Мінскай вобласці (Д4)  4  26  15  3  8  64–28  48   2012  Чэмпіянат Мінскай вобласці (Д4)  1  26  21  2  3  93–28  65   2013  Чэмпіянат Мінскай вобласці (Д4)  1  24  18  5  1  68–26  59   2014  Другая — Б (Д3)  2  22  15  3  4  69–33  48 1/32 фіналу  Выхад у фінальны этап Фінальны этап  4  141  8  3  3  38–20  27  2015  Другая — Б (Д3)  1  18  12  6  0  47–13  42 1/32 фіналу  Выхад у фінальны этап Фінальны этап  2  142  7  4  3  25–17  25  15px Выхад у Першую лігу 2016  Чэмпіянат Мінскай вобласці (Д4)  9  22  9  2  11  32–37  29   Адмова і пераход у Д4 2017  Другая (Д3)  9  26  9  4  13  47–63  31  1/32 фіналу  2018  Другая (Д3)  5  28  14  4  10  64–46  46  1/16 фіналу  2019  Другая (Д3)  7  28  14  3  11  72–57  45  1/32 фіналу  2020  Чэмпіянат Мінскай вобласці (Д4), група Б  5  16  7  3  6  31–34  24   2021  Другая — Мінскі дывізіён — Поўнач (Д3)  2  18  12  2  4  61−27  38  1/16 фіналу  Другая — Мінскі дывізіён — Стыкавыя матчы (Д3)  4  1  0  0  1  1–2    Другая — плэй-оф (Д3)  9-16  2  0  0  2  1–7    2022  Другая — Мінская вобласць — Поўдзень (Д3)  7  14  2  1  11  17−64  7  1/128 фіналу  Другая — Мінская вобласць — Стыкавыя матчы (Д3)  14  2  0  0  2  0–6   
 1 Улічваючы 6 гульняў, перанесеных з 1-га раўнда. Паказчыкі ўласна ў фінальным этапе: 8 матчаў, 4—2—2, розніца мячоў 19–10.
 2 Улічваючы 6 гульняў, перанесеных з 1-га раўнда. Паказчыкі ўласна ў фінальным этапе: 8 матчаў, 3—2—3, розніца мячоў 14–16.

 Галоўныя трэнеры 
 Кірыл Дземенкавец (2014)
 Аляксей Пінчук (2014—2019)
 Ягор Раманенка (з 2021)

Узда